**ΤΡΑΓΟΥΔΙΑ ΤΗΣ ΞΕΝΙΤΙΑΣ**

Τηνπερίοδο της Τουρκοκρατίας (15ος – 18ος αι.), οι σκληρές συνθήκες και η μετακίνηση των ελληνικών πληθυσμών στα ορεινά, για να αποφύγουν την καταπίεση, προκάλεσε έντονο πρόβλημα επιβίωσης. Πολλοί Έλληνες μετανάστευσαν στην Κεντρική Ευρώπη (Βλαχία, Μολδαβία, Αυστροουγγαρία). Για τον λαό, η ξενιτιά απόκτησε μία αρνητική σημασία και ισοδυναμούσε με θάνατο (ζωντανός χωρισμός), όπως φαίνεται στα δημοτικά τραγούδια, που αναφέρονται κυρίως σε αυτούς που μένουν πίσω (ειδικά τις γυναίκες). Σε αυτά κυριαρχούν ο πόνος, η στέρηση των αγαπημένων προσώπων, το αίσθημα νοσταλγίας, πίκρας, παθητικότητας, ενώ αντανακλώνται νοοτροπίες και αξίες της παραδοσιακής κοινωνίας.

**1ο ΤΡΑΓΟΥΔΙ: ΘΕΛΩ ΝΑ ΠΑ ΣΤΗΝ ΞΕΝΙΤΙΑ**

**ΘΕΜΑ:** Ο πόνος του ξενιτεμένου γίνεται αβάσταχτος, όταν η αρρώστια και ο επερχόμενος θάνατος τον βρίσκει μακριά από την πατρίδα και τους αγαπημένους του.

**ΕΝΟΤΗΤΕΣ**

1η ενότητα: **«***Θέλω…αγαπάνε*» Η πολύχρονη παραμονή στην ξενιτιά και ο φόβος της αρρώστιας, μακριά από το οικογενειακό περιβάλλον.

2η ενότητα: **«***Μα…κληματαριά μου*» Η αρρώστια του ξενιτεμένου και η νοσταλγία για την πατρίδα

**Τι σημαίνει η οικογένεια για τον ξενιτεμένο**

* ανιδιοτέλεια
* αγάπη φαίνεται έμπρακτα, παρατίθενται οι εκδηλώσεις της από τα συγγενικά πρόσωπα/ πιο κάτω αναφέρεται η λέξη με άλλη έννοια
* φροντίδα
* αφοσίωση

**Τι σημαίνει η ξενιτιά**

* μοναξιά
* ανταποδοτικός χαρακτήρας, χρησιμοθηρικές σχέσεις
* κανένας συναισθηματικός δεσμός
* η έννοια της λέξης «*αγαπάνε*» όταν ο ξένος είναι υγιής και γερός, τον θέλουν γιατί τους είναι χρήσιμος

**Τα** **σύμβολά του γενέθλιου τόπου**

* νερό (κεφαλαιώδες στοιχείο ζωής, δροσιάς και απόλαυσης)
* φρούτα (οι καρποί της πατρίδας, ιδιαίτεροι και διακριτοί για κάθε τόπο, ανάλογοι με το κλίμα, τη γεωγραφική θέση κλπ., δηλώνουν αφθονία, γονιμότητα και αντιπαρατίθενται προς την στέρηση και άγονη ζωή της ξενιτιάς)

**Εναλλαγή αφηγητή**

* στ. 9-10: παρεμβάλλεται ο ανώνυμος αφηγητής, αλλάζει το πρόσωπο της αφήγησης
* συμπυκνώνεται και επιταχύνεται η δράση
* ανακοινώνεται η τραγική έκβαση της αρρώστιας
* το α' πρόσωπο προσφέρει ζωντάνια, παραστατικότητα, το γ' πρόσωπο, δραματική ένταση
* προβάλλεται η αντίθεση προσωπικού βιώματος – αντικειμενικής οπτικής των πραγμάτων

**Εκφραστικά μέσα-σχήματα λόγου**

* χρήση δραματικού ενεστώτα στην αρχή ζωντάνια, δραματική ένταση
* Επανάληψη λέξεων
* Γνωμικό (στ. 8) καθολικός χαρακτήρας
* Αφηγηματική παράλειψη («*Μα ρθε καιρός*…») και ρήματα σε ιστορικό χρόνο
* Ευθύς λόγος
* Τριπλή επανάληψη – νόμος των τριών
* Εικόνες
* Προσωποποιήσεις
* Υπερβολή «*η γης αναταράχτη*» - συχνή η εμψύχωση και συμμετοχή των φυσικών στοιχείων στη δυστυχία ή τον αγώνα του ήρωα
* Επαναλήψεις
* Αντιθέσεις